Niels Hausgaard: "Jeg synes, det er vigtigt at kunne møde sig selv, for så bliver man bedre til at leve" - Højskolebladet\nNiels Hausgaard: Jeg synes, det er vigtigt at kunne møde sig selv, for så bliver man bedre til at leve\nNiels Hausgaard: "Jeg synes, det er vigtigt at kunne møde sig selv, for så bliver man bedre til at leve"\nINTERVIEW Højskolebladet har mødt Danmarks elskede entertainer og samfundskommentator Niels Hausgaard til en snak om at hvile i sit eget selskab under corona, om at undlade at pløje fortidens agre op – og om en ganske særlig mandlig legemsdel, der fik hele samtalen til at kortslutte.\n“Bortset fra, at det er meget trist, og at der er folk, der dør, så synes jeg, at det er en interessant tid, vi er i, fordi vi på en eller anden måde skifter sind. Det er ikke tristhed eller angst som sådan, det er derimod en lille smule højtid,” siger Niels Hausgaard. Foto: Kasper Palsnov\nNiels Hausgaard er helt alene på badehotellet ved Dragør Havn. Eller rettere – han er det eneste menneske, for lige til venstre for receptionen står et bur med en grå papegøje.\nNår Niels Hausgaard går forbi, klatrer papegøjen hen til tremmerne og læner sit hoved lidt frem, så han kan klø den i nakken.\n“Er det ikke sjovt? Den kender én, det gør den sgu,” siger Niels Hausgaard.\nTidligere har papegøjen boet på en alarmcentral. Derfor kan den udstøde nogle hylende sirenelyde, forklarer Hausgaard. Og så kan den sige “farvel”.\n“Når man går ud ad døren, råber den farvel – og hvis man kommer ind ad døren, gør den også,” griner Niels Haugaard, da han viser ind i badehotellets festsal, der er prydet med guldrammede spejle, løvefodsmøbler og et væld af skibsmalerier på væggene.\nDet er i starten af januar, og uden for vinduet holder vintervejret sin egen livlige fest: Slud, kulde og blæst knyger ud af himlen, mens Øresund skvulper løs i det fjerne.\nLÆS OGSÅ: Tag det som en mand\nNiels Haugaard er på kort visit i hovedstaden i forbindelse med optagelserne til “Minkavlerne 2” – en TV2-komedieserie, der af åbenlyse grunde har fået sig et gedigent seertal.\n“Serien er rablende vanvittig. Men det er også sjovt, og den her sæson er endnu mere gak”, fortæller Niels Hausgaard, da han sætter sig til rette i festsalens røde lædersofa med det venstre – og bedst fungerende – øre vendt ud mod undertegnede. Som den 76-årige entertainer løbende bemærker med lige dele mildhed og galgenhumor: “Jeg er jo blevet en del af ældrebyrden”.\nFølgende interview bliver dog ikke et historisk tilbageblik på Niels Hausgaards liv. Det gider han ikke.\n“Jeg prøver at undgå at pløje fortidens agre. For de er allerede pløjet,” siger han.\nNiels Hausgaard har også bestemt sig for, at han ikke vil brokke sig.\n“Hvis man bare brokker sig en lille smule, kan man ikke holde op igen. Og det kan ikke bruges til now’et som helst,” klinger hans karakteristiske vendelbomål, som mange har lært at kende gennem hans satiriske sange.\nNej, Niels Hausgaard vil kigge fremad. Og som altid bruge humor til at beskrive, hvordan vi mennesker reagerer på store samfundsudfordringer som coronakrav og #MeToo-debatter.\nVi er blevet højtidelige\nNormalt når Niels Hausgaard er ude at optræde – noget, han har gjort i et halvt århundrede – plejer han at finde et hul i kulissen, hvor han kan få et glimt af publikum. Det er en måde, hvorpå han kommer til holde af de mennesker, der udover at have erhvervet sig en billet måske har brugt penge på mad, vin, babysitter og en taxa. Alt sammen for at opleve ham.\nDét at få et kig på publikum, lige inden han går på scenen, er også en øvelse i at vejre stemningen ude i salen. Det er faktisk det, han lever af: At stikke antennerne ud og fornemme, hvad der rører sig blandt folk. Og her er det blevet tydeligt for Niels Hausgaard – der sidste år nåede at spille 100 shows trods delvis nedlukning af landet – at vi har ændret os over forholdsvis kort tid.\n“Når vi mødes med afstand mellem os, er vi højtidelige på en måde, jeg ikke har oplevet før,” siger han.\nHan mærker det for eksempel på den hastighed, vi bevæger os med: Vi går en lille smule langsommere og mere ufrit. Han fornemmer det også på måden, publikum sætter sig ned i salen og tager deres mundbind forsigtigt af.\n“Bortset fra, at det er meget trist, og at der er folk, der dør, så synes jeg, at det er en interessant tid, vi er i, fordi vi på en eller anden måde skifter sind. Det er ikke tristhed eller angst som sådan, det er derimod en lille smule højtid,” siger han.\nDet betyder også, at Niels Hausgaard ikke bare kan gå ind på scenen og være skidesjov fra første sekund. Det preller af, har han erfaret. Ligesom han er nødt til at arbejde mere med dynamikken i salen, når der sidder færre mennesker samlet på rigtig meget plads på grund af afstandskravene. I starten syntes han ikke, det var sjovt at optræde sådan.\n“Men jeg er begyndt at kunne lide det, og når vi er kommet et stykke hen i mine shows, er vi dér, hvor vi også var før i tiden,” siger Niels Hausgaard.\nI foromtalen til det show, han står på spring for at turnere med i 2021 – når myndighederne giver lov – står der, at “vi er blevet presset til at møde os selv” under corona. For som han bemærker: “Jeg synes, det er vigtigt at kunne møde sig selv. Og se sine egne begrænsninger i øjnene. For så bliver man bedre til at leve.”\nMen det kan være en uhyggelig øvelse for nogle, fornemmer Niels Hausgaard.\nIsær dem, der ikke bor dér, hvor kragerne vender. Som Hausgaard selv, der – når han ikke giver den gas som samfundssatirisk landevejsrytter – driver et stutteri nær Løkken sammen med sin hustru Gitte.\nLÆS OGSÅ: Hausgaard hyldes\n“Jeg kan mærke, at mine venner i de større byer har det sværere. Hvis man kommer for tæt på sig selv, kan man altid gå ind på en café eller noget andet. Og når man så ikke kan det mere, er man nødt til at møde sig selv, hvilket kan være SÅ skræmmende.”\nMen det er i sidste ende godt for os, mener Niels Hausgaard.\n“Man bliver stærkere af at holde sit eget selskab ud og indse, at det ikke er andet end det. Det tror jeg er en af de gode ting ved den her pandemi.”\nFællessang er "nosseløst"\nPesten fortog sig som bekendt, ligesom 2. verdenskrig også ophørte. Så det gør corona og den undtagelsestilstand, samfundet er i, også, forsikrer Niels Hausgaard.\nDengang han selv voksede op som knægt i Hirtshals – som søn af en fisker og en hjemmegående mor – berettede de ældre generationer ofte om traditionen med alsang og måden, fællessang skabte sammenhold i befolkningen.\n“De gamle mennesker var ved at taaale os allesammen ihjel, når de taaalte om de fem forbandede år,” efteraber han på ældre rigsdansk.\n“De fortalte med tårer i øjnene, hvordan de sang ‘En lærke letted’, mens Dannebrog blafrede i vinden. Det kunne vi unge simpelthen ikke holde ud. Ikke fordi vi underkendte det. Men det fyldte meget for de gamle, og dengang efter krigen var der jo intet tv eller noget til at afbryde dem, så de fik så meget opmærksomhed. ‘I unge forstår det jo ikke,’ sagde de. Nej, det gjorde vi godt nok ikke – vi fattede ikke en skid af det,” siger Niels Hausgaard.\nVi danskere har dårlige sangstemmer som bare pokker, og når vi endelig skal synge sammen, så prøver vi at efterligne en eller anden sang, vi lige har hørt i radioen.\nPå samme måde begriber Niels Hausgaard meget lidt af den fællessangsbølge, som er skyllet ind over Danmark under corona i form af alskens digitale fællessangsarrangementer, ikke mindst på DR. Hvilket han ikke kunne dy sig for at fortælle Philip Faber, da han for nylig stødte ind i ham.\n“Jeg fatter ikke fællessang. Det er fint nok, hvis nogen har glæde af det. Jeg synes bare, det er ufatteligt og virkelig trist,” forklarer Niels Haugaard.\n“Vi er jo ikke en sangnation. Vi danskere har dårlige sangstemmer som bare pokker, og når vi endelig skal synge sammen, så prøver vi at efterligne en eller anden sang, vi lige har hørt i radioen – ligesom papegøjen derude,” siger han, hvilket får den til at røre på sig i buret. Den har fulgt med fra receptionen og udstødt et par hidsige hylelyde undervejs.\nNiels Hausgaard fortsætter: “Jeg sagde faktisk til Philip Faber, at jeg finder fællessang en lille smule nosseløst.”\nStilhed. Samtalen slutter bogstaveligt talt. I hvert fald på diktafonen, der er løbet tør for strøm. Det røde optagelys på skærmen er væk.\nUbehageligt at være potentiel krænker\n“Det må være ordet nosseløst, der fik det hele til at gå i stå,” brøler Niels Hausgaard af grin et halvt minut senere, da en back-up-diktafon er blevet tændt, og interviewet kan fortsætte. Denne gang under bæltestedet: Blot to dage før interviewet har endnu en indflydelsesrig mand, tv-værten Jes Dorph Petersen, mistet sit job som følge af sexismeanklager.\n“Det er forfærdeligt, hvad der er sket med hele debatten,” siger Niels Hausgaard. Samtalen mellem mænd og kvinder er reelt blevet kortsluttet i løbet af de seneste måneder, mener han. Hausgaard og hans mandlige venner og kollegaer holder lige nu deres kæft af frygt for at blive hakket i småstykker – og komme på forsiderne af alle formiddagsaviserne.\n“Som mand kan man nemt blive opfattet som en, der synes, at det hele er latterligt. Eller som en, der er voldsomt frelst. Der er ikke nogen mellemvej. Jeg er flere gange blevet spurgt af journalister: ‘Har du krænket kvinder?’ Dér kan jeg som mand kun sige: Det håber jeg virkelig ikke. Men vi er potentielt krænkere allesammen, og det er virkelig ubehageligt,” siger Niels Hausgaard og fortsætter:\n“Jeg ved godt, jeg stikker snotten frem, når jeg siger det her, men jeg synes, vi skal blive bedre til at anerkende, at vi er forskellige. Fordi forskellen mellem os mænd og kvinder er den, jeg holder allermest af. Vi skal have lige værd, men vi ER forskellige. Tænk hvis vi kunne anerkende det og omfavne det med kærlighed,” siger han.\nPersonligt ville Niels Hausgaard aldrig komme i et middagsselskab, der udelukkende bestod af mænd. Det giver slet ingen mening, siger han – for man gider ikke engang at holde maven inde. Man sidder bare dér.\n“Hvis der er kvinder med, derimod, er der en helt anden dynamik. Man tager sig mere sammen, det gælder begge køn. Mænd holder maven lidt inde og prøver på ikke at være så dumme. Det er da en god måde at mærke forskellen på,” siger han.\nJeg tror altså ikke, jeg kommer til at gå i kjole. Det er ikke mig.\nNiels Hausgaard er med på, at der – siden han selv blev kønsmoden – er kommet en række nye begreber og identiteter for køn og seksualitet på banen. Og det skal der skal være plads til.\n“Det skal vi respektere og lære af. At der er nogen, hvor det ikke er så sort/hvidt, men hvor der er mange flere nuancer i det. Det tror jeg også, at der vil komme mere af fremover. Ikke fordi der bliver mere af det, men fordi vi definerer det anderledes,” siger han.\nFlere kendte mænd er for tiden begyndt at eksperimentere med deres kønsidentiteter på en iscenesættende måde. Eksempelvis den britiske popsanger Harry Styles, der i efteråret optrådte på forsiden af modemagasinet Vogue iklædt en kjole. Var det måske noget for Niels Hausgaard – at lade sig fotografere til forsiden af Højskolebladet i skørt?\nDenne gang kommer papegøjen i buret med en høj, fløjtende lyd. Som når en mand ser en flot kvinde på gaden og pifter efter hende. Niels Hausgaard griner.\n“Der er visse ting, jeg er blevet for gammel til, og det her er én af dem. Jeg tror altså ikke, jeg kommer til at gå i kjole. Det er ikke mig. Det er jeg ikke opdraget til,” siger han.\nVores bedste venner er kvinder\nMen tilbage til #MeToo og sexisme: Magtmisbrug er aldrig nogensinde acceptabelt, understreger Niels Hausgaard. Ligefrem at stikke sin tunge i øret på en kvinde, man ikke kender, er simpelthen “noget rod”, siger han med reference til Københavns tidligere overborgmester Frank Jensen, der efter sigende skulle have slikket sangerinden Annette Heick i øret. “Det er da helt mystisk,” tilføjer han.\nMere alvorstungt forklarer Niels Hausgaard: “Hvis man har krænket og udvist fuldstændig tåbelig adfærd over for en, der er svagere end en selv, og måske en, man har magt over, så skal det have konsekvenser. Selvfølgelig. Det er så meget mangel på format og kærlighed, hvis man opfører sig sådan. Det er i virkeligheden meget lidt mandigt, synes jeg.”\nHvad “mandighed” i øvrigt dækker over, er ikke lige til at svare på, medgiver han.\nLÆS OGSÅ: "#MeToo minder mig om, at den seksuelle dannelse er akutel som aldrig før"\n“Jeg synes jo, at hvis man som mand føler, at man har mange kræfter i alle retninger, så må det også afstedkomme en ansvarsfølelse og en ‘passen-på’ de andre. Men det er godt nok svært at definere. Nærmest umuligt. Jeg opfatter os først og fremmest som mennesker,” siger Niels Hausgaard, der dog ikke mener, at han selv har mistet sin mandighed.\n“Nej, det synes jeg ikke. Samfundet er anderledes nu. Men vi er mænd, og vores bedste venner er kvinder. Og vi skal opføre os som mænd, og de skal opføre sig som kvinder.”\n“De mænd, der bliver straffet for tiden, er folk, der ikke kan finde deres nye rolle i samfundet, nu hvor de ikke længere skal agere skaffedyr, krigere og alt muligt andet. De skal til at finde en anden rolle. Men så skal kvinder også holde op med at sige til mænd: ‘Vi behøver jer ikke, I er nogle tåber’. Det har de ret i – det er vi. Men de er også nødt til at forstå, at vi gerne vil være venner.”\nBeskyldt for mange ting, men ikke sexisme\nTidligere kunne Niels Hausgaard snildt lave jokes om mandeidealer og ændrede kønsroller. Men selv om der ifølge ham er brug for, at flere mænd kommer mere på banen i sexismedebatten – at samtalen om #MeToo ikke bliver kortsluttet, fordi man har et bestemt køn – egner diskussionerne sig ikke som materiale i hans shows. Til det er tonen lige nu for uforsonlig, mener han.\n“Vi er ikke der, hvor vi skal lave sjov med det. Problemet er jo, at mænd i generationer har lavet sjov med kvinder på en rigtig trist måde. Det er vi nødt til at holde op med. Som mænd er vi i stedet nødt til ærligt at sige: Vi kan godt lide jer – skal vi ikke prøve at snakke sammen?”\nHvis først man mister sin interesse for tilværelsen og sin nysgerrighed, så pløjer man fortidens agre.\nHar Hausgaard selv egentlig nogensinde lavet en sexistisk joke?\n“Jeg er blevet beskyldt for rigtig mange ting. Men ikke det. Og det kan være en fejl, at jeg ikke har fået det at vide. Men jeg kunne ikke finde på at sige noget nedladende om kvinder. Det har jeg ikke lyst til,” siger Niels Hausgaard. En lang tænkepause forløber.\n“Jeg kommer til at lyde meget selvretfærdig, det ved jeg godt. Men jeg kan ikke mindes, at jeg har gjort det. Hvis jeg har gjort det, vil jeg skamme mig over det, for så ville det være, fordi jeg har været på skideren og har skullet bruge et eller andet virkelig tåbeligt for at komme videre i et show.”\nNiels Hausgaard lægger an til at køre “hjemover”. Der er 475 kilometer fra Dragør til stutteriet hjemme i Nordjylland, hvilket giver ham god tid til at fundere over de væsentlige ting i tilværelsen.\n“Jeg håber, jeg er blevet bedre til at leve. Det har altid været mit mål. Ikke at blive rigere eller bedre til bestemte ting, men at blive bedre til at leve og blive mere interesseret i det, der sker. Hvis først man mister sin interesse for tilværelsen og sin nysgerrighed, så pløjer man fortidens agre. Så er der intet andet.”\nHan trækker i sin trenchcoat og bevæger sig ud mod receptionen, hvor papegøjen stadig sidder og holder øje ham.\n“Det er så hyggeligt, at den er her,” siger han, mens han udveksler et pænt farvel med den talende fugl.\n“Men også meget ubehageligt at tænke på, at den sidder hele sit liv i et lille bur. Det er næsten ligesom med mink. Bortset fra at man ikke rykker fjererne af den til sidst,” konstaterer han, inden han hopper ud i sin bil med retning nordpå. Til en landsdel, hvor der er pokkers langt mellem husene, men hvor man ifølge Hausgaard heldigvis bliver tvunget til at stå ansigt til ansigt med sig selv. Corona eller ej.


NYHED! - Tapas tilbud på anmelderroste Dorfs Gastrobar i indre Kbh. De kan noget særligt - Og det skal du prøve!\nTapas lækkerier når det er bedst og hyggeligst. Anmelderroste Dorfs Gastrobar hygger om dig og sørger for en aften i toppen...\nTapas charcuterie Platte\n3 x oste:\n3 x pølse:\nOg mere og mere til\nNyåbnede Dorfs Gastrobar leverer top præstation, med et koncept der kun høster top anmeldelser.\nVi er virkelig glade for at præsentere dette super tilbud, der garanterer dig en absolut succesfuld aften med god tapas og masser af ekspertise indenfor special øl, Gin og Coctails. Tapasbrættet bugner af smagfulde lækkerier som vellagret Manchego, cremet Brie De Meaux, toscansk Finocchiona-pølse, skøn oliventapenade og friskbagt økologisk hvedebrød. Og baren tilbyder over 30 forskellige craft beers. Over 60 forskellige gins, samt over 15 forskellige tonics. Det findes ikke mere unikt i København. Og der lades ikke noget stå tilbage, når personalet løfter dig igennem en oplevlse og aften med god stil og sublim serviceniveau.\nVi byder Dorfs velkommen og byder alle derude på en oplevelse i perfekte rammer.\nTidligere gæster siger lidt:


Pristjek: Her får du den billigste juletræsfod i 2018 | Søndagsavisen\nPristjek: Her får du den billigste juletræsfod i 2018\n1. Dec 2018 Simon Johansen, Bolius Boligejernes Videncenter\nHvilken fod skal du vælge til juletræet? Læs om fordele og ulemper ved de 3 mest brugte typer juletræsfødder. Se også Bolius’ prissammenligning af jule-træsfødder.\nDen billigste juletræsfod-model er det gammeldags trækryds.\nDet viser et pristjek, som Bolius har foretaget den 16. november 2018.\nDer findes overordnet tre forskellige typer juletræsfødder:\nKøber du et gammeldags trækryds for sig selv på nettet, kommer du ifølge Bolius’ pristjek typisk til at betale mange gange mere i fragt, end juletræsfoden koster.\nLÆS OGSÅ HOS BOLIUS: Sådan laver du en solid juletræsfod\nJuletræsfødder fås i forskellige størrelser. Standardmodellen fra fx Krinner, der er beregnet til juletræer på op til 2,2 meter, fås billigst for 239 kr. inkl. fragt. Til sammenligning koster den 554 kr. hos pristjekkets dyreste forhandler, juletrae.com.\nLÆS OGSÅ HOS BOLIUS: 10 gode råd om udendørs julelys og lyskæder\nPriser for Krinner Basic – 2,2 meter:\nDen billigste i Bolius’ pristjek er Thorsen Møbler A/S, som sælger en Skagerak-juletræsfod til 1.885 kr.\nSammenlignet med sidste år kan det dog generelt siges, at priserne er steget på denne juletræsfod, og pristjekket viser, at priserne afhænger af, hvilken farve juletræsfoden har. Eksempelvis er der en tendens til, at farven grå er lidt billigere end guld.\nPriser for juletræsfod fra Skagerak:\nUanset om du vælger den dyre eller den billige, er den bygget på samme måde:\n– Denne type fod har et rør i midten af juletræsfoden, hvori stammen sættes ned og spændes fast med fx skruer. Det giver et stabilt juletræ, som er svært at vælte, og juletræsfoden kan genbruges hvert år, siger Bolius’ fagekspert Tine R. Sode.\nPriser for Ferm Living juletræsfod:\nBolius’ pristjek blev lavet 16. november 2018 ved at besøge udvalgte webshops, der sælger en eller flere af de nævnte typer juletræsfødder. Der kan forekomme priser dyrere eller billigere end Bolius’ pristjek.\nLÆS OGSÅ HOS BOLIUS: 9 gode råd til at undgå brand i julen\nSæt juletræet i en juletræsfod med vand, og husk at fylde op jævnligt – så udsætter du, at træet drysser.\nHar du købt rødgran, blågrand eller omorika, så kan stoffet acetylsalicylsyre i vandet forlænge træets liv – stoffet findes fx i Kodimagnyl.


To bud på boliger med sundt indeklima\nNy viden om indeklima fra Realdania By & Bygs 1:1 forsøg, Sunde Boliger, viser, hvordan det er muligt indenfor en normal anlægsøkonomi at bygge et familiehus, som er langt sundere, end det et moderne standardhus byder beboerne. Et bud bygger på teknik. Et andet på alternativ indretning.\nVil man bygge en ny bolig med et sundere og mere behageligt indeklima og inden for et ”normalt” budget, er det en god ide at vende blikket mod Holstebro, hvor Realdania By & Byg sammen med nogle af landets skarpeste rådgivere og forskere tester indeklimaet i tre forskellige huse.\nNu er de første af flere målinger i forsøgsbyggeriet Sunde Boliger nemlig færdige, og de viser hvilke løsninger, der er med til at give et godt indeklima.\nTo af husene har fokuserede, men forskellige bud på, hvordan man bygger et sundt indeklima. Det tredje er et almindeligt, moderne standardhus, hvor der ikke er tænkt ekstraordinært i sundt indeklima.\n”Måleresultaterne er mange og vil sikkert overraske på nogle områder. Men generelt kan vi se, at Sunde Boliger-projektet foreløbigt har dokumenteret 10+ 1 ting om, hvordan man kan få et bedre indeklima i boligen uden væsentlige meromkostninger,” siger Jørgen Søndermark, projektleder og arkitekt i Realdania By & Byg.\nForsøgsbyggeriet viser, at det er godt for beboernes helbred, når omtanke og planlægning er målrettet bekæmpelse af nogle af indeklimaets største syndere som eksempelvis partikler i luften, høj fugtighed, for lidt dagslys, dårlig akustik og direkte støj.\n”Den nye viden, som er kommet frem, udfordrer selvfølgelig måden, vi plejer at bygge boliger på og dermed også bygningsreglementet, som på visse punkter har mere fokus på energibesparelser end på indeklima,” siger Jørgen Søndermark:\n”Især peger målingerne på, at vi kan få meget bedre luftkvalitet for pengene. Men som reglerne er i dag, opfordres der til at ventilere så lidt som muligt for at spare energi. Her mener vi, at det er et dårligt sted at spare, fordi det går ud over vores sundhed.”\nRealdania By & Byg opførte de tre ens udseende gårdhavehuse i 2016. Da husene stod færdige i 2018, blev de systematisk målt for bla. partikler i indeluften, afgasning af byggematerialer og andre faktorer af betydning for indeklimaet. Husene blev også udsat for bacon-stegning, støvsugning, såkaldt hyggebelysning med stearinlys, lange brusebade for åben dør. Og der blev udført støj- og lysmålinger for at se, hvilket hus, der er bedst forberedt til at give kommende beboere det sundeste indeklima.\nVi har haft et sundt indeklima som udgangspunkt for byggeriet, og vi har forsøgt at skabe huse, som i højere grad kan tåle, at folk har forskellig adfærd. Og det har været vigtigt, at de er bygget indenfor en normal anlægsøkonomi, så det nu er muligt for andre at benytte løsningerne. Løsninger, som viser sig at være bedre alternativer til et godt indeklima, end et standardhus bygget efter BR2015.\nNye målinger i hverdagen\n”Vi har haft et sundt indeklima som udgangspunkt for byggeriet, og vi har forsøgt at skabe huse, som i højere grad kan tåle, at folk har forskellig adfærd.\nOg ikke mindst har det været vigtigt, at de er bygget indenfor en normal anlægsøkonomi, så det nu er muligt for andre at benytte løsningerne.\nLøsninger, som viser sig at være bedre alternativer til et godt indeklima, end dem et standardhus bygget efter BR2015 giver,” siger Jørgen Søndermark, der understreger, at målingerne er foretaget i de ubeboede huse.\nIdentiske målinger foretages, når beboerne flytter ind og får deres dagligdag i husene.\nNår beboerne flytter ind, kan der ske udsving i resultaterne; men de to alternative huse forventes at være i stand til at afhjælpe de værste følger af, at beboerne - måske - glemmer gode råd og sund fornuft – og alligevel steger bacon, hygger med stearinlys, tørrer vasketøj indendørs, mens børnene sover tungt for lukkede vinduer med plasticdukken på hovedpuden…\nDe tre forsøgshuse i Holstebro, blev opkaldt efter deres bud på løsning til et sundt indeklima: NOW-tech, NO-tech og YES-tech.\nNOW-tech er opført med nutidens mest anvendte materialer og nutidens krav til indretning og komfort. Det repræsenterer den gennemsnitlige bolig opført efter Bygningsreglement 2015. Huset er referencehus i forhold til de to øvrige, hvor der er arbejdet fokuseret med at forbedre indeklimaet.\nYES-tech er derimod spækket med nyeste teknik, som er udviklet til at skabe et godt indeklima og gøre dagligdagen bekvem for beboerne. Der er f.eks. et specialudviklet ventilationssystem, forbedret dagslys og en emhætte, der også kan fjerne beboernes partikelforurening.\nNO-tech er bygget med materialer, der afgiver så få skadelige stoffer som muligt. Samtidig er huset konstrueret på en måde, der giver den optimale mulighed for opvarmning og udluftning uden tekniske løsninger. Husets indretning er designet til at afhjælpe indeklimaproblemer ved at ændre beboernes adfærd. Derfor er der bl.a. oprettet et særskilt legerum, et ude-bad og et ude-køkken, der skal mindske fugt og partikelforurening inden døre.\nProjektet er en del af Realdanias initiativ 'Et godt indeklima' og er en del af Realdania By & Bygs arbejde med udviklingsbyggeri. Læs mere om Realdanias samlede indsats for et sundere indeklima.\nLæs mere om 'Et godt indeklima'\nJørgen Søndermark, projektleder og arkitekt i Realdania By & Byg, tlf. 29 69 52 65, jso@realdaniabyogbyg.dk


Historien om Dønkok - Ellevang-Risskov\nFDF Risskov har siden 1956 haft hytten Dønkok beliggende i udkanten af Lisbjerg skov. I 2004 sammenlægges de to kredse FDF Risskov og FDF Ellevang til én samlet kreds FDF Ellevang-Risskov. Hytten Dønkok overgår samtidig til FDF Ellevang-Risskov.\nGennem årene daler interessen for brugen af Dønkok grundet hyttens alder og utidssvarende facilliter. Stedet forfalder.\nI 2013 bliver det besluttet at gøre et forsøg på at ”genoplive” stedet og få en ny brugbar hytte. Med frivillige kræfter fra formandskabet, bestyrelsen, ledere, forældre og venner af FDF lykkedes det at skabe opbakning til projektet.\nI 2017 nedrives og miljøsaneres den gamle bygning og byggeriet af et nyt Dønkok påbegyndes. Den 1. oktober 2018 indvies naturværkstedet Dønkok. En moderne og opdateret udgave af Dønkok er nu ramme for børn, unge og andre naturinteresseredes oplevelser i naturen omkring hytten og i den tilgrænsende Lisbjerg skov.\nNaturværkstedet Dønkoks daglige drift varetages af en frivillig gruppe under FDF Ellevang-Risskov. Det er gruppens, såvel som kredsen ønske og håb, at der efter års stilstand og manglende aktivitet omkring Dønkok, atter skabes liv og glade dage med unikke oplevelser i og omkring hytten.\nProjektet er modtaget økonomisk støtte fra følgende bidragsydere:\nAarhus kommunes anlægspulje til fritid og sport\nBørge Nielsen og Max Wonsylds Fond til Almenvelgørende Formål\nAarhus Ys mens club Sct. Clemens\nAarhus Ys mens club Marselis\nAarhus Ys mens club Nordstjernen\nAarhus Ys mens club Skanderborg\nAarhus Ys mens club Sirius\nRotary-klubberne i Aarhus\nLions club i Lystrup\nDerudover har private og familier støttet gennem køb af folkeaktier.


Test hovedtelefoner i Bexleyheath\nTest før du køber - hovedtelefoner i Bexleyheath\nPrøv hovedtelefonerne i Bexleyheath, før du køber\nVil du vide, hvordan vores hovedtelefoner virkelig lyder? Test dem med din egen favoritmusik i vores Bang & Olufsen butik i Bexleyheath. I Bang & Olufsen of Bexleyheath, 155 Broadway, kan du prøve, hvilke hovedtelefoner der passer bedst til dig. Eksperimenter i fred og ro med alt fra lydkvalitet til funktioner og pasform i butikken.\nBesøg Bang & Olufsen i of Bexleyheath, (155 Broadway) for at prøve vores hovedtelefoner og finde den rigtige pasform.\nBesøg Bang & Olufsen i of Bexleyheath, og medbring din egen playliste for selv at opleve, hvorfor Bang & Olufsen lyden er elsket af så mange mennesker i hele verden. Du får mulighed for at teste forskellige Beoplay hovedtelefoner helt uforpligtende, så du kan finde det perfekte match.


Menin Gate - Historiskerejser.dk\nMenin Gate Memorial to the Missing er et britisk krigsmindesmærke i den belgiske by Ypres, der er dedikeret til soldater fra Storbritannien og Commonwealth, og som faldt i fronten ved Ypres under 1. verdenskrig. Porten lyder det flamske navn Menenpoort. Mindesmærket ligger på den østlige vej ud af byen, den vej som mange af de allierede soldater gik, når de forlod byen på vej mod fronten. Porten er designet af Sir Reginald Blomfield og vedligeholdt af Commonwealth War Graves Commission. Mindesmærket blev indviet 24. juli 1927.\nMindesmærke for de faldne i Storbritannien og Commonwealth (på nær New Zealand og Newfoundland). I alt er den til minde om 54.896 faldne. Fra Storbritannien er der 40.896, fra Canada: 6.983., fra Australien: 6.198, fra Sydafrika: 564., fra Britisk Indien: 414., fra Britisk Vestindien: 6. Foto fra wikipedia\nBaggrunden for at bygge porten\nI middelalderen fandtes der en smal port på den østlige side af Ypres, som blev kaldt Hangoartpoort. Ypres måtte have en befæstning, da det var en af datidens rigeste byer, og en sådan måtte føre til afskrækkelse af potentielle angribere. Byens forsvar blev udvidet af flere omgange i de år, hvor man var under ledelse fra habsburgerne og franskmændene. Særligt den franske voldbygger Sebastien Le Prestre, Seigneur de Vauban var aktiv. Da 1. verdenskrig brød ud i august 1914, var den østlige vej ud af byen et hul i de enorme voldanlæg, og man måtte krydse en voldgrav. På det tidspunkt kaldte man vejen for Menin Gate eller på flamsk Menenpoort, fordi den førte i retning af den mindre by Menen.\nYpres lå et militærstrategisk vigtigt sted lige på vejen for tyskernes planlagte offensiv igennem Belgien, der ifølge militærplanen Schlieffen Plan måtte gennemmarcheres hurtigst muligt af tyske tropper for at nå til Paris. Belgierne ydede imidlertid – til tyskernes store overraskelse – hårdnakket modstand, og i oktober 1914 valgte den hårdt kæmpende hær at sprænge de diger, der holdt floden Yser tilbage nord for byen. Den oversvømmede det meste af området nord for byen, som også blev uindtageligt område for tyskerne. De fleste veje i området gik igennem byen, og den måtte erobres af tyskerne, hvis de skulle kunne komme videre til de franske kanalhavne, hvor briterne fragtede al deres hjælp over til Frankrig. For de allierede var Ypres vigtig, da det var den eneste større belgiske by, som ikke var under tysk kontrol.\nByens vigtighed afspejles tydeligst ved, at der her stod hele 5 større slag. Ved det første slag ved Ypres trak den tyske hær sig tilbage til øst for byen, og den omringede byen fra tre sider samt bombarderede den i resten af krigen. Det var under dette slag, at tyskerne den 10. november erindres slaget om Langemarck: en lille by nord for byen.\nDet andet slag ved Ypres, der startede i april 1915, var den tyske hærs forsøg på at erobre byen. Det var her, at hæren introducerede giftgas som våben.\nDet tredje slag ved Ypres omtales ofte som slaget ved Passchendale og varede fra slutningen af juli 1917 til november samme år. Det er kendt som et af krigens mest meningsløse slag med tab på næsten en halv million menneskeliv. Kort før slaget brugte den tyske hær for første gang sennepsgas.\nDet 4. og 5.slag ved Ypres foregik i løbet af 1918.\nDer menes at være omkring 300.000 soldater fra Storbritannien og Commonwealth, som mistede livet ved fronten ved Ypres. Omkring 90.000 af disse mænd har ingen grave.\nI perioden fra september til november 1915 gravede 177th Tunnelling Company tunneller i byens voldanlæg tæt ved Menin Gate. Det var de første britiske tunneller ved Ypres fronten. Sidenhen skulle man grave et større netværk af tunneller under fjendens linjer, hvor man sprængte fjenden i luften. Derefter gravede tyskerne sig ind under briterne for at sprænge dem i luften.\nDe oprindelige sandstensløver, der stod på den originale port fra før krigen, blev beskadiget af beskydning. De blev i 1936 bortgivet til det Australske Krigsmonument i Canberra.\nReginald Blomfields triumfbue blev designet i 1921 og er indgangen til den buehvælvede passage for trafik igennem mausolæet, der hædrer de savnede, som ikke har nogle kendte grave. Den tålmodige løve på toppen symboliserer henholdsvis den britiske løve, men også løven af Flandern. Denne port blev valgt, fordi den lå tættest på slagmarken, og fordi et højt antal allierede tropper marcherede igennem den på vej til fronten. Imidlertid har det vist sig, at de fleste tropper marcherede ud igennem andre porte, da Menin Gate var særdeles farlig at passere grundet beskydning.\nI den store mindehal (Hall of Memory) er der opført 54.395 navne på stenpaneler. Det er alle soldater fra Commonwealth, der døde på denne front, men hvis lig aldrig er blevet identificerede eller fundet. Da man byggede mindesmærket, indså man, at det var for lille til at have samtlige af de navne, man oprindelig havde planlagt. En tilfældig dag blev valgt som skæringsdato, 15. august 1917. Alle de savnede efter denne dato har i stedet fået deres mindepanel på Tyne Cot Memorial. Mindesmærket har ingen navne fra New Zealand og Newfoundland, der har deres egne separate mindesmærker.\nHerbert Plumer da mindesmærket blev afsløret i 1924. Foto wikipedia\nInskriptionen på den indre side af buegangen er enslydende med den på Tyne Cot, dog med tilføjelsen af en latinsk indledning\n“Ad Majorem Dei Gloriam – Here are recorded names of officers and men who fell in Ypres Salient, but to whom the fortune of war denied the known and honoured burial given to their comrades in death”.\nDen latinske sætning betyder – For den største Guds ære. Begge inskriptioner over såvel den østlige som den vestlige indgang blev skrevet af Rudyard Kipling. På den modsatte væg i forhold til den store inskription er der en kortere tekst.\n“They shall receive a crown of glory that fadeth not away”.\nDerudover er der to latinske inskriptioner i de cirkulære paneler på hver side af buegangene\n“Pro Patria” og “Pro Rege”\nDet betyder for Fædreland og for Kongen. En fransksproget inskription nævner borgerne i Ypres.\n“Erigé par les nations de l’Empire Britannique en l’honneur de leurs morts ce monument est offert aux citoyens d’Ypres pour l’ornement de leur cité et en commémoration des jours où l’Armée Britannique l’a défendue contre l’envahisseur\nDer oversat til dansk betyder: “Opført af nationerne i det Britiske Imperium til ære for deres døde er dette monument viet til borgerne i Ypres for at pryde deres by og for at mindes de dage, hvor den britiske hær forsvarede den mod angribere.\nReaktionerne på opførelsen af mindesmærket gik fra fordømmelse hos den britiske krigspoet Siegfried Sassoon til hæder fra den østrigske forfatter Stefan Zweig. Sassoon beskrev Menin Gate i sit digt: ‘On Passing the New Menin Gate’ – hvor han sagde, at de døde på fronten ved Ypres ville “håne denne kriminelle grav” . I modsætning hertil hyldede Stefan Zweig den enkelhed, som mindesmærket var opført i, samt fraværet af åbenlys sejrstriumferen og tilføjede, at det var mere imponerende end nogen anden sejrstriumfbue, han tidligere havde set. Blomfield sagde om sit eget værk, at det var et af de tre hovedværker, han ønskede at blive husket for.\nHelt op til i dag finder man stadig rester af savnede soldater i landområderne rundt om Ypres. Typisk bliver de fundet i forbindelse med byggerier, udgravninger til veje eller huse. Ethvert menneskeligt fund får en passende begravelse på en af krigskirkegårdene i området. Hvis man kan identificere fundet, vil navnet blive fjernet fra Menin Gate.\nMenin Gate Ceremoni. Hver aften klokken 20.00. Foto: wikipedia\nCeremonien “The Last Post”\nI forlængelse af, at Menin Gate Mindesmærket åbnede i 1927, ønskede borgerne i Ypres at vise deres taknemlighed overfor de, der havde givet deres liv for Belgiens frihed. Dermed startede en tradition, hvor hornblæsere fra Foreningen Last Post hver aften lukkede vejen under mindesmærket og spillede den lille fanfare “Last Post”. Det tog sin begyndelse 2. juli 1928 og har med undtagelse af den tyske besættelse under 2. verdenskrig fundet sted uafbrudt. Selvsamme aften, som polske styrker befriede byen under 2. verdenskrig, genoptog man ceremonien under Menin Gate og det på trods af, at der stadig foregik heftige kampe andre steder i byen.\nOfte udvides ceremonien til en længere version, hvor individer og grupper mindes de faldne enten ved taler, kransenedlæggelser eller musikindslag. Man kan finde mere information på hjemmesiden for Last Post om udvidede ceremonier.\nLast Post med udvidet ceremoni med sækkepibespillere fra Australien. Foto: wikipedia\nMenin Gate i kunsten\nI kunsten har adskillige forfattere beskrevet Menin Gate og ceremonien Last Post. Det mest berømte maleri er Menin Gate at Midnight udført af den australske maler Wili Longstaff, der i 1927 malede porten, hvor de døde soldater tonede frem i en form for spøgelsesagtig gravstemning i landskabet på den anden side af porten. Longstaff var gået rundt i Ypres stærkt påvirket af stemningen og set marcherende soldater overalt. Maleriet er en del af den australske mindesamling for 1. verdenskrig. Det er blevet kopieret mere end 2.000 gange, og originalen har gentagne gange været udstillet i britiske byer som Glasgow og Manchester.


Enhedslisten: Hvorfor skal kronprinsen til Saudi-Arabien\nNyheder Skrevet af Administrator | 23.01.15 | 19:43\nEnhedslistens udenrigsordfører, Nikolaj Villumsen, undrer sig over kronprinsens deltagelse i ceremonien i forbindelse med Saudi-Arabiens kong Abdullahs død, og Villumsen kræver en forklaring fra udenrigsministeren.\n- Jeg undrer mig over, at kronprinsen viser denne officielle støtte til kongediktaturet i Saudi-Arabien. Ikke mindst fordi regimet er under massiv international kritik for at piske demokratiforkæmperen Raif Badawi.\n- Det er afgørende, at Danmarks opbakning til demokrati og ytringsfrihed ikke blot bliver ved skåltalerne, men at vi siger aktivt fra overfor undertrykkelsen, siger Nikolaj Villumsen.\n- Jeg vil konkret bede udenrigsministeren redegøre for, om det virkelig er officiel dansk udenrigspolitik at støtte kongediktaturet i Saudi-Arabiens, mens demokratiforkæmperen fængsles og piskes.\nSet fra Vesten er Saudi-Arabien et hårdt islamisk styre. Bødler hugger hovedet af dødsdømte ved offentlige henrettelser og tyve får amputeret en hånd.\nLige nu afstraffes Raif Badawi, der har været for åbenmundet efter styrets mening, med bøde, fængsel og 1000 piskeslag, 50 slag hver fredag.\nDen ugentlige afstraffelse er i øjeblikket suspenderet på grund af mandens helbred.\nDen angiveligt 90 år gamle konge døde klokken 01 natten til fredag efter flere ugers sygdom med lungebetændelse.\nKong Abdullah er blevet begravet fredag, og tronen er allerede overdraget til Abdullahs lillebror og kronprins Salman bin Abdulaziz Al Saud, der menes at være 79 år gammel.\nKronprins Frederik bliver ikke den eneste med kongeligt blod i årene, der deltager ved ceremonien. Også prins Charles af Wales rejser lørdag til Saudi-Arabien for at vise den afdøde konge sin respekt, oplyser prinsens kontor ifølge The Telegraph.\nUSA's præsident Barack Obama har også sendt sine kondolencer til det saudiarabiske kongehus i forbindelse med dødsfaldet.


NFI deltager i udvikling af nyt nordisk masterprogram – Københavns Universitet\nNFI deltager i udvikli...\nNFI deltager i udvikling af nyt nordisk masterprogram\nNordisk Ministerråd har valgt at give støtte til seks projekter: se dem her.\nDer var 34 projektansøgninger, og alle blev vurderet af et internationalt fagråd.\nEt af de valgte projekter er udvikling af et internationalt undervisningsprogram i nordiske middelalderstudier kaldet Viking and Medieval Norse Studies. Programmet koordineres af Det Humanistiske Fakultet ved Islands Universitet; andre deltagere er Stofnun Árna Magnússonar í íslenskum fræðum i Reykjavík, Institutt for lingvistiske og nordiske studier ved Universitetet i Oslo, Nordisk Institut ved Aarhus Universitet og Nordisk Forskningsinstitut ved Københavns Universitet.\nDet 2-årige tværfaglige program består af 2 semestre ved Islands Universitet med undervisning i basale færdigheder i sprog og tekstvidenskab. Tredje semester skal tilbringes ved et af de andre samarbejdende universitetsinstitutter, mens det afsluttende projekt (speciale) kan skrives ved det samarbejdsuniversitet som den studerende ønsker.\nUndervisningen, der forgår på engelsk, er åben for studerende fra hele verden, og det forventes at mellem 25 og 35 studerende kan optages hvert år. Lærerkræfterne er filologer, litterater, historikere, arkæologer, etnologer og religionshistorikere fra de fem deltagende institutioner som vil arbejde sammen om at skabe et innovativt, internationalt og forskningsorienteret studiemiljø.


Her kan du komme med på en rundtur på Hammershus - Nordeuropas største borgruin beliggende på den nordlige del af Bornholm\nBorgen stammer, iflg. de seneste undersøgelser fra Nationalmuseet, måske tilbage fra Valdemar Sejr, som formentlig har anvendt borgen i forbindelse med sine korstog i Østersøen i 1200-tallet..\nSeneste nyt er, at der måske allerede har været en borg bygget af ærkebisp Asser af Lund, kort efter hans tiltrædelse i 1104. Nogle volde skulle angiveligt være angivet på geodætiske kort fra 1930'erne. borgen skulle iflg Thurah, beskytte dels havnen (Sæen), der anvendtes i forbindelse med handel mellem Nordtyskland og Nordens største marked på Skanør-halvøen i Skåne.\nVi starter vores tur fra p-pladsen og går op mod klippeknuden, hvor borgen ligger badet i solskin.\nPlateauet, som borgen ligger på, hæver sig 74 m over havoverfladen.\nSlugten og broen\nVi når frem til en 7 m dyb slugt, hvor broen fører os ind på borgområdet.\nBroen er ombygget flere gange.\nDen bro, vi ser i dag, er fra 1400-tallet.\nMiddelaldervejen og Tinghuset\nVi passerer broen og fortsætter op ad den gamle brolagte middelaldervej, hvor stenene er slebet glatte af mange fødder og vognhjul gennem mange århundreder.\nPå vejen op mod borgen passerer vi Tinghuset opført i 1200-tallet og dermed områdets ældste daterede, bygning.\nHer holdtes Brotinget nævnt første gang i 1545.\nTinghuset og broen\nVejen fører os op til Slotsporten.\nGennem Slotsporten - der oprindelig var den eneste adgangsvej til borgområdet - kommer vi ind i den ydre slotsgård.\nHer i den ydre slotsgård ser vi skråt fremme det imponerende Manteltårn, men det gemmer vi lidt.\nVi skal først kigge på de øvrige bygninger i området.\nHer tårner Magasinerne sig op på vores venstre hånd.\nI middelalderen betalte de bornholmske bønder tiende, skatter og andre afgifter til bispesædet i Lund.\nDisse blev hovedsageligt betalt i naturalier, der blev afleveret og midlertidigt opbevaret i disse bygninger. Og det var store mængder, det drejede sig om, alene afgifterne i korn udgjorde knap 200 t. Dertil kom smør, kreaturer, svin og fjerkræ. Noget blev naturligvis anvendt på borgen, men hovedparten blev sendt videre til Lund.\nBygningen er i 5 etager.\nI den ydre slotsgårds sydøstre hjørne ligger Blommetårnet.\nTårnet har været anvendt i forsvarsøjemed, men også som fangetårn bl.a. i den dybe kælder under tårnet.\nBevæger vi os forbi Blommetårnet langs ringmuren, kommer vi frem til staldene.\nDe består af tre sammenbyggede bygninger.\nDen første vi kommer til var kostald, i midten var der hølade og i den fjerneste ende var der hestestald til arbejdshestene.\nOg så går vi op mod centralborgen omgivet af ringmur og med det imponerende Manteltårn.\nPorten i Manteltårnet var oprindeligt den eneste adgangsvej til centralborgen.\nHer var både en stor, tung træport og faldgitter.\nTårnet er ombygget og udvidet ad flere gange og blev af lybeckerne forhøjet til 6 etager.\nVi kommer nu ind i tårnets portrum.\nDer er ikke meget at se af tårnets oprindelige indretning, men en tværmur har delt alle etager undtagen den øverste i 2 rum.\nDe eer blevet anvendt til beboelse. Man kan se spor efter en skorsten og to hemmeligheder (lokummer).\nDet var også her i Manteltårnet, at Corfitz Ulfleldt og Leonora Christine sad fængslet omkring 1660.\nManteltårnet set indefra\nKirkefløjen til venstre på billedet\nHerfra går vi ud i den indre borggård.\nHer har vi på højre hånd Kirkefløjen - nævnt første gang 1334.\nBygningen har været i to etager, kirken nederst og "Kongesalen" på første etage.\nVed siden af Kirkefløjen ligger Vestfløjen, hvor der var borgestue og køkken.\nHer blev lavet mad til borgens 50-60 mands store besætning.\nPå et år blev der bl.a. brugt 12 tons oksekød, 6 tons svinekød, 6 tons fårekød, 10 tons saltet torsk oo 5 tons saltet sild. Årsforbruget af salt var på ommkring 1 ton.\nVestfløjen til højre på billedet\nI gårdens modsatte side ligger Lensmandsfløjen.\nDet menes, at denne bygning på et tidspunkt har afløst Manteltårnet som herskabsbolig.\nDenne bygning har også haft to etager, nederst køkken og fadebur og på første sal bolig til herskabet.\nVi går nu ud af den indre borggård gennem Vandporten, som kom til i 1600-tallet.\nHer fra portåbningen kigger vi lige over mod Rævetårnet opført af lybeckerne i midten af 1500-tallet.\nHer finder vi lidt af et mysterium. Står man uden for den ydre ringmur, kan man se sporene efter en port, der er ældre end Rævetårnet.\nPortens tærskel er 4 meter over det omgivende terræn.\nMan kender ikke dens funktion, man ved ikke, hvordan man har kunnet komme op til porten, der er stor nok til, at vogne har kunnet køre igennem. Der er ikke fundet spor efter ramper, og adgangsvejen til porten er mildt sagt meget vanskelig.\nGår vi videre nordpå langs ringmuren, passerer vi Bryggerset, en oprindelig to etagers bygning opført i middelalderen.\nBygning har rummet borgens bryggeri og bageri.\nIsær bryggeriet har været vigtigt, idet man regner med, at der i gennemsnit blev konsumeret omkring en halv snes liter øl pr mand pr dag.\nBageriet brugte omkring 11 tons mel om året.\nBevæger vi os videre langs ringmuren, kommer vi frem til det firkantede Hundetårn - ses i baggrunden af billedet.\nDette tårn skal efter sigende have været anvendt som fangetårn, og har indeholdt fangehuller i flere etager.\nLybeckerne fyldte tårnet op med jord og anvendte toppen af tårnet til en kanonstilling.\nYdre borggård med Hundetårnet i baggrunden til højre\nYdre ringmur set udefra\nGår vi nu uden for ringmuren, får vi et indtryk af deres størrelse.\nEller som her på havsiden.\nYdre ringmur set ude fra\nVi kan nu gå tilbage langs de ydre forsvarsværker til den gamle vej og ned til broen igen.\nHer, hvor der er træplanker og gelænder, var der oprindeligt en vindebro, der som et kuriosum lukkede nedad ved hjælp af en kontravægt anbragt i portrummet.\nVi er nu færdige med denne hurtige rundtur på Hammershus.\nDer er mange flere spændende ting at se rundt omkring på området, som ikke kom med i denne rundvisning.\nMan kan f.eks. gå en tur ned gennem Mølledalen, hvor nogle af mølledammene er restaurerede.\nVi kan nu bare kigge os tilbage og få et sidste blik af den flotte borg.


Home » Kamera » Sony A6600 [TEST]: Skarpe skud fra halvpebret crop-kamera\nRasmus Elm Rasmussen 04 juni 2020 Kamera 0 kommentarer\nA6600 er den øverste model i Sonys A6000-serie af spejlløse kameraer. Det har en del tilfælles med de øvrige af Sonys mellemklasse-kameraer, men byder på bedre byggekvalitet og ergonomi.\nDet vejrbestandige hus føles velbygget, mens et stort greb gør, at kameraet ligger godt i hånden. Der er ikke et overflødighedshorn af kontrolknapper og drejehjul – det ville ikke ligne Sony. Til gengæld finder man ret hurtigt ud af at bruge de kontrolmuligheder, der er. Touchskærmen, der også fungerer som fokusvælger, gør sit til at udvide mulighederne.\nKameraet har en 24 MP APS C-sensor, skyder op til 11 billeder i sekundet og filmer video i 4K HDR. Det, der dog først og fremmest gør kameraet særligt, er dets eminente autofokus. Den er ikke bare lynhurtig, men også ultrapræcis og i stand til at spore et subjekt med imponerende nøjagtighed selv ved ringe lysforhold.\nDen kan også fokusere på øjne, endda hos dyr. Dertil kommer en effektiv indbygget billedstabilisering, som ikke bare sikrer skarpe fotos, men også roligt flydende videoer.\nBilledkvaliteten er ganske enkelt forrygende, uanset lysforhold. Batteriet holder godt, og det har de forbindelser og features, man forbinder med et kamera i den bedre klasse.\nDu får også lov til at betale for det. Faktisk er vi oppe i en prisklasse, hvor vi nærmer os de billigere full frame-kameraer. Så du bør gøre dig nogle overvejelser om, hvorvidt du kan leve med den betydelig mindre crop-sensor eller tage skridtet op til full frame-sensorerne, før du kaster penge efter A6600.


Rødbede Appelsin Juice –\nSå er vi over 2/3 igennem januar! Jeg synes, at måneden har været så GRÅ det meste af tiden. Indtil videre har jeg heldigvis styret udenom den værste sygdom, men hold nu op hvor har jeg været træt og ugidelig. Indtil videre har jeg i år primært kun nået det, som jeg har skulle have fra hånden og ikke en dyt mere. Måske kæmper I også med produktiviteten? I fredags gravede jeg min saftpresser frem fra skabets dyb (og støvede den af). Da vi jo er i ‘rødbede’ måneden skulle der selvfølgelig rødbeder i mit juice forsøg, og det blev faktisk super godt. Så mangler du en energi booster kunne du jo kaste dig over friskpresset juice. Måske har du ligesom jeg en lidt glemt saftpresser stående i et af skabene.\nRødbede Appelsin Juice – 1 glas (*)\n3 små rødbeder eller 1 stor\nSkræl appelsinerne og skyl rødbede og gulerødder. Skræl ingefæren. Kør det hele igennem saftpresseren og smag juicen til. Har du mynte i haven, vil det helt sikkert også smage dejligt. Servér juicen med et par isterninger og nyd den med det samme, så smager den bedst.\n(*) Low fodmap info: Ved intolerance overfor oligosakkariderne i rødbede, kan man begrænse rødbedemængden til 20 g og istedet tilføje en stor gulerod for at gøre juicen low fodmap venlig. Husk at frugt indeholder fruktose, så du bør ikke indtage mere end et glas juice pr portion.\nGem endelig pulpen (fancy ord for frugt og grønt resterne i saftpresseren). De kan bruges som fyld i boller eller kager. I øvrigt er det også i pulpen de fleste vitaminer er i, så spis det endelig på den ene eller den anden måde.\nJeg smed mine rester i en forenklet udgave af mine glutenfri gulerodsmuffins. Pulpen gjorde det ud for de revne gulerødder. Jeg tilføjede lidt ekstra appelsinskal og kanel og kom appelsinglasur på toppen. De fik en lidt spøjs farve (pga. rødbeden) men smagte fantastisk.\nHar du nogle gode kombinationer til at juice så tip mig endelig i kommentarfeltet!\n∼Ha’ en dejlig begyndelse på ugen!∼\nPrevious Post Rødbeden – en appetitvækker\nNext Post Opsamling på Januars udfordring ‘Rødbeder’


Ferie nov. 1990 - www.kranbroegger.dk\nVores ferie til Gran Canaria\nI nov. 1990 drog vi til Gran Canaria på ferie, vi havde besluttet at rejse og fejre Kammas fødselsdag dernede sammen med alle børn og svigerbarn.\nEn rigtig dejlig ferie som vi aldrig glemmer.\nVi skulle ud at flyve og kun 2 af hele familien havde prøvet det før, så der var betænkelige miner mellem selskabet der drog til billund om morgenen for at tjekke ind på flyet. Bo erklærede "Jeg bliver ved dig far", der var åbenbart mest trygt.\nDa vi var vel placeret og undervejs, var der et par lufthuller, hvilket fik Tina til at gribe sin sidemand om knæet og udbryde "Åh nej" til stor morskab for de omkringsiddende.\nVel ankommet til Las Palmas lufthavn blev vi guidet ud i busser som skulle køre os til vores hotel, trænede turister havde jo været smarte og taget sommertøj med i håndbagagen, det havde vi ikke skænket en tanke, så vi svedte bravt i al vores vintertøj, den time vi kørte til Porto Rico.\nVi var benovede over stedet, med alle de swimming pools og lækre lejligheder, så vi var snart i sommertøjet og ude i varmen ved poolen.\nHver morgen kom Ole vores svigersøn over til os og drak kaffe på tarassen, mens det lysnede, det var rigtig hyggeligt.\nVi lejede 2 jeeper og kørte ud i det blå en dag, op i bjergene, hvor der var stor forskel på temperaturen i forhold til nede ved byerne, vi så huler hvor der boede folk, huse uden tag, hvor folk boede, de var meget fattige de steder.\nVi var omkring en kamel farm hvor der var karavane ture, det så vildt sjovt ud, der sad 2 prs på hver kamel, og hvis den ene var lile og tynd og den anden stor og tung så hang den lille helt oppe under solen mens den store nærmest slæbte hen ad jorden, vi brød ud i latter og kvinden som var den splejsede, så muntert på os og sagde, "It's not funny".\nOnsdag var vi til marked i Player del Ingels, hvor afrikanerne kom sejlende over med alle deres varer, nej hvor blev de sure når vi ikke vil købe, hvis vi havde stået og pruttet om prisen, de løb efter os på pladsen og vil have os med tilbage.\nVi var på indkøb nede i byen, hvor der var utroligt mange turister, der var mange former for underholdning, især om aftenen, der var flamigo dans, diskotek og mange spiseteder, bl.a Københavnerkroen, og den Danske kro, som ejedes af danskere som var emigreret.\nOppe ved lejlighederne var der mange udsultede og magre katte, turisterne fodrede og tog sig af dem, så godt det kunne lade sig gøre, men det var sølle at se, så er det hårdt at være dyreven, især Kamma havde det da slemt med det, hun tog gerne dem alle med hjem.\nVi gik ture i marinaen som var kæmpe stor og moderne, der lå mange lystbåde dernede, den ene større og flottere end den anden.\nUgen gik hurtigt, og pludselig var det dagen hvor vi skulle rejse hjem igen,\nmed minder om en dejlig ferie og samvær med børnene i bagagen.\nDa vi landede i Billund var der frostvejr,så nu kunne vintertøjet komme i brug igen.\nVi havde haft en skøn ferie.\nKlik på bogen og siderne for at bladre i billedbogen:\nDin "Flash" afspiller har brug for at blive opgraderet\nFor at se denne side kan du klikke her for at hente den seneste version af "Flash" fra Adobe. Når installationen er overstået kan du vende tilbage hertil og se siden.\nHvis du ser denne besked selvom du lige har opgraderet Flash så prøv at lukke alle Internet Explorer vinduer ned, start op igen og kom tilbage til denne side.\nDu kan også klikke her for at se billedbogen uden at hente Flash, med det kan godt være det ikke ser ud som det skal.


Fordele og ulemper ved oversvømmelse forsvar / Shareoflancaster.com\nHvad er fordelene ved at bruge Pine-halm barkflis?\nHvordan tæt på vinduet skal du hænge udvendige skodder?\nSådan installeres græsplæne kantning asfaltudlæggere\nHvordan du beskytter en Air condition\nHvordan at slippe af med kakerlakker & myrer\nSådan installeres Rubbermaid Wire reoler\nHvordan man kan dekorere en døråbning hjørne\nHvad kan du bruge til en dårlig lugt i huset?\nFordele og ulemper ved oversvømmelse forsvar\nOversvømmelser kan resultere i betydelige skader til økonomi, miljø, infrastruktur og ejendom. Oversvømmelser kan være forårsaget af små vandløb, direkte overflade afstrømning, havet, floder og under jorden afløbssystemer. Der er mange forskellige typer af oversvømmelse forsvar, der er blevet udviklet over årene til at beskytte mod oversvømmelser. Styring af oversvømmelsesrisikoen og udvikling og implementering af oversvømmelse forsvar har både fordele og ulemper.\nMens oversvømmelse forsvar kan være effektiv til beskyttelse af ejendom og ressourcer, kan de også være meget dyrt at installere og vedligeholde. For eksempel, koster en 3-mund del af havet væggen ca $10.000. Hvis denne havet væggen kan forhindre millioner af dollars i skader hvert år, kan så den potentielle skade opveje omkostningerne. Dog, hvis området ikke er tilbøjelige til at oversvømme skader, omkostningerne kan ikke retfærdiggøres.\nMange typer af oversvømmelse forsvarsværker, som havet vægge, offshore bar og rock eksterne, yde betydelig beskyttelse til en kystlinje. De kan navnlig aflede bølger, absorbere bølgeenergi, beskytte base af klipper og stoppe Strand erosion. Disse oversvømmelser forsvar beskytte hjem i oversvømmelse zoner og mindske antallet af erosion, forebyggelse foundation og strukturelle skader i det lange løb. De sparer også penge i form af kørebanen infrastruktur.\nMens oversvømmelse forsvar beskyttelse af boliger, veje og byer, giver de også beskyttelse af naturlige levesteder. Mange kystlinjer er fredede områder, og oversvømmelse forsvar hjælpe bevare disse områder. Flere typer af oversvømmelse forsvar, især dem, der klassificeres som naturlige systemer, fremme biodiversiteten. Vådområder, funktion som flodsletter understøtter en bred vifte af fugle, mens damme støtte salamandre, igler og vadefugle.\nMens oversvømmelse forsvar kan være dyre at bygge og vedligeholde, er der flere økonomiske fordele at hente. Ved at etablere flodsletter og vådområde systemer til omledning af flood vand, udvikle nye økonomiske muligheder. Disse vådområder kan støtte turisme og ferskvand fiskeri. Vådområder spiller også en vigtig rolle i vandressourcer som disse områder lagre og filtrere vand forurenende stoffer. Når flodsletter ikke er fuld af vand, de kan vokse græs og bruges som græsarealer.\nUlemperne ved oversvømmelser vægge\nHvor hen til fordele og ulemper ved granitbordplader\nFordele og ulemper ved hjem ovenlys\nFordele og ulemper ved højglans laminat gulve\nFordele og ulemper ved betonplade gulve\nFordele og ulemper ved Faux Backsplash\nFordele og ulemper ved boligopvarmning Oil\nFordele og ulemper ved Frost gratis frysere\nFordele og ulemper ved Gel brændstof pejse


Kystdirektoratet har i flere sammenhænge deltaget i arbejdet med at udvikle undervisningsmateriale- og opgaver til brug i skoler og på andre uddannelsesinstitutioner.\nI øjeblikket har vi tre sæt:\nI menuen til venstre finder du en film med tilhørende undervisningsmateriale, der viser vores kysters forunderlige dynamik. Filmen er optaget både på kysten og i et laboratorium, og den handler om, hvordan man selv kan udføre en række små forsøg, der illustrerer hvorledes kysten opfører sig under påvirkning af bølger og strøm.\nI menuen til venstre finder du en opgave udarbejdet i fælleskab med Naturstyrelsen, det tidligere CVU Midt Vest, Bovbjerg Fyr og Kystdirektoratet. "Hjelmepiger og Sømdrenge" handler blandt andet om børn og voksnes samarbejde om at bevare land. Et arbejde der ofte har været en ulige kamp mod havets kræfter.\nI menuen i venstre finder du en opgave udarbejdet i fælleskab mellem Kystcentret i Thyborøn og Kystdirektoratet. "Byudvikling på Limfjordstangerne" handler om, hvordan et samfund på kanten af Vesterhavet har omstillet og udviklet sig i forhold til skiftende naturgivne og samfundmæssige omstændigheder.


Alle restauranter i Arroyo Seco Restauranter i nærheden af Sabroso Restaurant and Bar\nAlle aktiviteter i Arroyo Seco Aktiviteter i nærheden af Sabroso Restaurant and Bar\nSøg USA›New Mexico (NM)›Taos County›Arroyo Seco›Restauranter i Arroyo Seco›Sabroso Restaurant and Bar\nNr. 2 af 6 Restauranter i Arroyo Seco Udmærkelsescertifikatet $$$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 470 State Highway 150, Arroyo Seco, NM 87514 +1 575-776-3333\nBook et bord Opdater Søg efter tilgængelige tidspunkter for denne restaurant Sabroso Restaurant and Bar er ikke tilgængelig på det anmodede tidspunkt. Vælg et andet tidspunkt, eller søg efter restauranter med kapacitet.\nArroyo Seco, Taos County Sponsorerede links * Se, hvad de rejsende siger: Medlemsvurdering Fremragende\nRyd alle Begynd din anmeldelse af Sabroso Restaurant and Bar Klik her for at vurdere\nOpdaterer listen... Rejsende, der kiggede på Sabroso Restaurant and Bar, kiggede også på\nArroyo Seco, Taos County Alle restauranter I Arroyo Seco (7)\nHar du været i Sabroso Restaurant and Bar? Fortæl om dine oplevelser! Skriv en anmeldelse\n470 State Highway 150, Arroyo Seco, NM 87514 Placering:\nHar du nogen spørgsmål? Få svar fra ansatte på Sabroso Restaurant and Bar og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Sabroso Restaurant and Bar Bedst bedømte seværdigheder i nærheden 16 anmeldelser Rottenstone Pottery\nGennemse alle seværdigheder Bedst bedømte restauranter i nærheden 254 anmeldelser Taos Cow\n88 anmeldelser ACEQ Restaurant


Oplevelser & underholdning i Esbjerg | Til fritiden | Sweetdeal\nOplevelser & Underholdning i Esbjerg\nStår du over for det svære valg i forhold til, hvad du skal bruge tiden på i Esbjerg, så er dette siden for dig. Her har du alle vores deals på forskellige typer af oplevelser og underholdning i Esbjerg. Ikke alene kan du se mange forskellige aktiviteter, der måske er noget for dig. Samtidig kan du se frem til en besparelse på op mod 70%. Skynd dig at køb - vores deals er ikke aktive for evigt.\nOpleveler og Underholdning i Esbjerg\nGår turen til Esbjerg, eller bor du allerede i byen og mangler en aktivitet, der kan gøre hverdagen lidt sjovere, så er du landet på den rigtige side. Her har vi samlet alle vores aktive deals på oplevelser og underholdning i Esbjerg, så du har rig mulighed for sjove aktiviteter. Lige her er det hele samlet, så du har rig mulighed for at spare mange penge, når du skal opleve nye spændende tilbud fra Esbjerg by.\nI samarbejde med vores mange partnere forsøger vi altid at sammensætte vores deals, så du får mest muligt for pengene, samtidig med at du føler dig sikker på, at det er en aktivitet, som du vil blive underholdt af. Så tryk ind på de forskellige aktive deals, så har du mulighed for at tilegne dig et af Danmarks bedste typer af gavekort, når du kan få en fremragende oplevelse ud af det. Når vi skriver gavekort, er det selvfølgelig, fordi du også kan give det til en ven.\nFinder du ikke det helt rigtige gavekort til dig selv eller en ven på oplevelser og underholdning i Esbjerg, så meld dig til vores nyhedsbrev. Her sørger vi for altid at holde dig opdateret på de nyeste deals, så du aldrig skal gå glip af en god pris på hverken produkter, ferier eller oplevelser i nærheden. Vores nyhedsbrev er din sikring mod at betale overpris i fremtiden.


To små gule fisk bor i et akvarium på månen. Hver nat nyder de at kigge på himlens stjerner. En nat sker der det forfærdelige at alle himlens stjerner falder ned i havet. Den ene af de små fisk springer i vandet for at samle dem allesammen op igen.\nI onlinespillet Starcatcher hjælper man den gule fisk med at samle og kaste stjernerne op på himlen igen. Styr fisken ind i stjernerne ved at flytte musemarkøren roligt rundt i vandet. Hver gang din fisk rammer en stjerne kastes den op på himlen. Du skal samle 30 stjerner for at klare banen (se tælleren i øverste venstre hjørne).\nMen pas på…., bliver din gule fisk ramt af en af havets fisk starter tælleren forfra!!\nPS: Behøver jeg at fortælle at der selvfølgelig dukker flere og flere fisk op i havet, jo flere stjerner du får samlet?\nDu finder spillet her – tryk på knappen “Free online play now” og vent et øjeblik mens spillet åbnes.\n11. december 2010 Onkel EvaLeave a comment\nJeg rundede for nyligt mit indlæg nr. 500 …\nSMARTboard-aktiviteten Figurleg er et redskab eleverne kan bruge …


På denne hjemmeside (en del af Jyske Finans A/S) tilbyder vi en række services, der forudsætter, at du indtaster bestemte personlige oplysninger i en webformular (som fx din adresse, CPR-nummer eller e-mailadresse).\nDisse oplysninger bliver behandlet fortroligt i overensstemmelse med Lov om behandling af personoplysninger, Lov om Finansiel Virksomhed, Datatilsynets anbefalede retningslinjer samt Jyske Finans’ generelle forretningsbetingelser.\nAlle medarbejdere i Jyske Finans er underlagt tavshedspligt i overensstemmelse med reglerne i Lov om Finansiel Virksomhed. Det betyder, at oplysninger om dig både er personlige og fortrolige, og de vil ikke uberettiget blive videregivet til tredjemand.\nDu har som registreret i vores datasystem til en enhver tid mulighed for at få oplyst, hvilke oplysninger Jyske Finans har registreret om dig. Denne ret er lovbestemt og følger af Lov om behandling af personoplysninger.\nHvis du er utilfreds med, at vi behandler oplysninger om dig, eller med hvordan det sker, kan du klage til banken. Du kan desuden klage til:\nHar du givet samtykke til behandling af persondata på vores hjemmeside kan du altid tilbagekalde det, hvilket dog kan betyde, at vi ikke fortsat vil være i stand til at tilbyde dig en konkret ydelse\nSpecielle situationer kan dog gøre det muligt for Jyske Finans fortsat at benytte dine personlige oplysninger på trods af tilbagekaldelsen. Dette er fastsat i §§ 6-8 i Lov om behandling af personoplysninger.\nOplysning om behandling af persondata ›\nJyske Finans, Kastaniehøjvej 2, 8600 Silkeborg\nPrivatleasing: Tlf: 89 89 51 40 / E-mail: salg@privatleasing.dk\nErhervsleasing: Tlf.: 89 89 50 26 / E-mail: salg@jyskefleet.dk\nPrivat- og erhvervsleasing via easyfleet. Leasingydelserne er faste og inklusiv serviceaftale, finansierings- og leveringsomkostninger. Ydelserne er ekskl. dæk, grøn ejerafgift, forsikring og brændstof.\nPositiv kreditvurdering forudsættes. Tilbuddene er gældende så længe lager haves og kan ikke kombineres med øvrige tilbud. Ved leasingperiodens udløb returneres bilen easyfleet. Der tages forbehold for\npris- og afgiftsændringer samt trykfejl. Billederne er modelfoto og bilerne kan være vist med ekstraudstyr. Kaskoforsikring og betaling via NETS er på krævet. Der opkræves 600 kr. i afleveringsgebyr til FDM.


Det er meget forskelligt hvad der får et menneske til at kontakte en psykoterapeut. Det kan være meget konkret så som: Angst, depression, vrede, tankemylder, sorg, problemer i parforholdet, seksuelle problemer eller ondt i selvværdet, sindet, sjælen eller kroppen. Samarbejdet mellem terapeut og klient kan medvirke til at kaste lys på det der smerter, det klienten aner og på det klienten søger imod.\nMin bestræbelse er at møde mine klienter med respekt og empati, at møde hver enkelt i øjenhøjde, så vi kan opbygge et trygt og tillidsfuldt samarbejde.\nID-psykoterapi er en Integral psykoterapi, der tager udgangspunkt i at forstå det enkelte menneske som et komplekst væsen af krop, sind og ånd. Som ID-terapeut arbejder jeg mod, at vi får indsigt i hvem vi er som mennesker, hvad vores sande værdier er og hvad vores virkelige udviklingspotentiale er.\nØget bevidsthed – om dig selv og din livssituation.\nMere livsglæde – gennem større indsigt i dig selv.\nNærværende støtte – i vanskelige situationer.\nEn fortrolig samtalepartner – at tale med, når det er svært.\nAt få mere liv i dit liv – i stedet for kun at overleve.\nBevidstgørelse om det der smerter.\nMotivation til at skabe forandring.\nIntegration af nye indsigter.\nEnergiafbalancering så der er balance i både det ydre og det indre liv.\nMønsterafbrydelse så gamle adfærds- og tankemønstre stoppes.\nReorientering så du udvikler den måde at være i livet på som tjener dig bedst.\nKompetenceudvikling til at være i livet som den du dybest set er.\nHvordan og hvor ofte går man i psykoterapi?\nDet kan være en god ide at komme en gang om uge, eller hver 14. dag de første 5 – 10 gange. Derefter er frekvensen måske på 3 uger. Det vurderer vi sammen afhængigt af dit behov, dine muligheder og din økonomi.


Er du passiv-aggressiv og ønsker du at ændre dig? | Free Press\nEr du passiv-aggressiv og ønsker du at ændre dig?\nBy admin oktober 24, 2021 Leave a Comment on Er du passiv-aggressiv og ønsker du at ændre dig?\nIndeks over passiv-aggressive eksempler\n“De, der er passiv-aggressive (PA) og ønsker at ændre sig, er som regel ufrivilligt PA. Med andre ord forsøger de ikke i ond hensigt at skabe problemer for andre…”\nDe fleste af os er passiv-aggressive (PA) til tider. Selv om meget af kommunikationslitteraturen fortæller os, at vi bør være direkte og assertive, har jeg altid fortalt mine klienter, at der er tid og sted for forskellige kommunikationsstile. Hvis du f.eks. har haft din bil på værksted flere gange på grund af det samme problem, og de vil have dig til at betale for at reparere den igen, kan du måske opnå dit mål ved at være verbalt aggressiv. Eller hvis du bliver konfronteret med en irrationel vred person, kan en selvbeskyttende passiv reaktion, hvor du går væk, være det bedste.\nJeg har altid lært, at den kommunikationsstil, du vælger, skal være baseret på det resultat, du ønsker. For eksempel, med mekanikeren er du måske ligeglad med dit langsigtede forhold – du vil bare have din bil repareret, så en aggressiv holdning kan fungere. Men aggressivitet er ikke et godt valg i et forhold, som du holder af.\nDet samme gælder for PA-kommunikation. Det er generelt ikke et godt valg i forhold, der er vigtige for dig. Læg mærke til, at jeg henviser til “valg”. De fleste mennesker handler uden at tænke. De har langvarige adfærdsmønstre og er måske ikke engang bevidste om deres egen PA-adfærd. Men det er et valg at fortsætte med at engagere sig i disse adfærdsmønstre.\nMen selv om de fleste mennesker gerne indrømmer, at de ikke bryder sig om at være på den modtagende side af PA-adfærd, fordi det er så frustrerende og ubehageligt, er mange mennesker langsomme til at mærke deres egen PA-adfærd. I stedet retfærdiggør de ofte deres handlinger ved at fokusere helt på den anden persons adfærd. Alligevel begynder folk nogle gange, når de læser om andres PA-adfærd, at genkende deres egen adfærd.\nHvis kommunikationsproblemer forstyrrer dine relationer, kan det være en god idé at undersøge, om du har PA-adfærd. Ved at erkende, hvornår du er PA, kan du ændre dit mønster og udvikle bedre relationer. Følgende kan hjælpe dig med at undersøge din adfærd mere grundigt og lave en plan for at ændre dig. Mange PA-adfærd er utilsigtet, men de er stadig skadelige for forholdet. Andre PA-adfærd kan være bevidst beregnet til at såre den anden person.\nDisse, der er PA og ønsker at ændre sig, er som regel utilsigtet PA. Med andre ord forsøger de ikke i ond hensigt at skabe problemer for andre og/eller er ligeglade med, hvordan de sårer andre. Nogle gange kan de endda have gode intentioner som f.eks. at de ikke ønsker at såre nogens følelser eller skabe et problem. Men i stedet for at kommunikere direkte om problemerne udviser de PA-adfærd. Så det følgende fokuserer hovedsageligt på den utilsigtede type passiv-aggressivitet.\nHvad er formålet med utilsigtet passiv-aggressiv adfærd?\nTyper af utilsigtet passiv-aggressiv adfærd\nLæseeksempel: Kontrollerende ved at nægte at diskutere problemer\nHvordan kan du ændre dig?\nUsuelt er utilsigtet PA-adfærd enten selvbeskyttende på en eller anden måde, eller det er indlært adfærd. En sådan PA-adfærd kan opstå af en række årsager:\n1) Indlærte kommunikationsmønstre. Medmindre vi bevidst søger nye kommunikationsmetoder, har vi en tendens til at bruge de metoder, som vi lærte, da vi var børn. Så hvis nogen vokser op i en familie, hvor PA-adfærd er den primære kommunikationsmetode, er det sandsynligt, at de vil bruge den samme metode. De har måske ikke lært direkte kommunikation og mangler problemløsningsfærdigheder. Når de står over for potentielle konfliktsituationer, tyer de til PA-adfærd, fordi det er det eneste, de kender.\n2) Frygt for afvisning. Nogle mennesker er bange for, at hvis de er direkte, kan den anden person afvise deres anmodning eller endda afvise dem. Som sådan giver PA-adfærd personen mulighed for at benægte ansvaret, hvis den konfronteres, måske endda ved at lægge skylden på den anden person: “Jeg mente det ikke sådan – du misforstod det.”\n3) Frygt for vrede. Nogle mennesker er bange for vrede. Nogle kan være bange for andres vrede, fordi de tidligere er blevet såret. Andre er måske bange for deres egen vrede, fordi de ikke ønsker at såre andre. Uanset hvad resulterer det i undgåelse ved at bruge PA-adfærd i stedet for direkte at udtrykke vrede.\nDet kendetegn, der kendetegner PA-adfærd, er kommunikation af vrede på en indirekte eller passiv måde. Når vreden ikke udtrykkes direkte, er det vanskeligt at løse problemer. Det indirekte udtryk for vrede betyder, at modtageren kan opfange ikke-verbale adfærdssignaler, der indikerer, at der er et problem, men hvis de forsøger at tage fat på det, bliver de blokeret af følgende typer adfærd. PA-personen kan være en kombination af disse typer, men har som regel en foretrukken stil.\n1) Den tavse type. I stedet for at reagere, når nogen konfronterer dig, forbliver du tavs. Personer, der er tavse, når de er vrede, forsøger ofte at undgå konflikter. Deres tavshed er dog et tegn på, at der er et problem. En sådan adfærd medfører, at den anden person bliver frustreret og vred, når vedkommende forsøger at løse problemet.\nSpørgsmål: Hver gang jeg ønsker at diskutere roligt en situation, der generer mig i vores forhold, er min mands svar altid: “Jeg vil ikke skændes om det her!” Selv om jeg fortæller ham, at jeg ikke prøver at skændes, jeg vil bare gerne tale om det, tager han aldrig diskussionen med mig, og problemerne bliver altid uløste.\n2) Hinting type. Denne type smider hentydninger, hvis de er vrede eller vil have noget. Hvis den anden person ikke får deres hentydninger, surmuler de eller bliver vrede. Hints kan virke indlysende for den person, der hentyder, men de er ikke en klar metode til at kommunikere. Problemet opstår, når personen tror, at hans eller hendes hentydninger er helt forståelige. Jeg har ofte haft klienter, der sagde, at de tydeligt fortalte deres ægtefælle, hvad de ønskede, men når jeg spurgte efter den nøjagtige ordlyd, klassificerede jeg det som et hint. Det er bestemt ikke fair over for den anden person, når du antyder, men tror, at du kommunikerer klart, for så er tendensen at tro, at den anden person bevidst ignorerer dig.\n3) Den fornægtende type. Denne type benægter følelser af vrede, mens den smækker med døre eller anden nonverbal adfærd, der viser vrede. Men når nogen beskylder dig for at være vred eller ked af det, benægter du det: “Der er ikke noget galt.” En stor del af kommunikationen består af ansigtsudtryk og anden nonverbal adfærd. Så det kan være meget frustrerende for den anden person, når du benægter din tydelige vrede. Endnu en gang forhindrer det problemløsning.\n4) Tiltalende type. Når denne type er vred, ignorerer de deres egne behov og forsøger at behage andre. Personer, der er pleasers, bliver dog ofte vrede, når andre ikke fokuserer på deres behov: “Jeg tager mig altid af alle andre. Hvordan kan det være, at jeg aldrig får noget til gengæld?” Svaret på dette spørgsmål er som regel, at andre mennesker ikke er opmærksomme på pleaserens behov eller vrede, fordi people-pleaser ikke deler denne information.\n5) Undvigende type. I stedet for at tage fat på et problem eller håndtere en vanskelig person lader denne type som om, der ikke er noget problem. Selv om denne type ligner den benægtende type, er en væsentlig forskel, at den benægtende type viser en adfærd, der indikerer vrede, mens den undvigende type ikke giver nogen indikation af vrede. Faktisk kan emnerne undgås så fuldstændigt, at den undvigende type ikke engang kender graden af vrede, som han/hun føler.\n6) Sarkastisk type. Sarkasme er en anden type af fornægtelse. Denne type giver udtryk for deres følelser gennem sarkasme, men benægter det, hvis nogen tager dem alvorligt. Sarkasme er en anden måde at undgå et direkte udtryk for følelser og tage ansvar for disse følelser.\n7) Den ængstelige type. Nogle mennesker med angst ønsker, at andre skal opføre sig på bestemte måder på grund af deres egen angst, men i stedet for at være direkte bruger de indirekte kommunikation som f.eks. at give dem skyldfølelse for at kontrollere dem.\n8) Anklagende type. I stedet for at sige, når de er vrede eller ikke har lyst til at gøre noget, beskylder denne type den anden person indirekte og med en tone: “Jeg vil tage mig af det, ligesom jeg altid gør.”\n9) Flink type. Denne type ønsker at kontrollere andres beslutninger uden at virke kontrollerende. For eksempel spørger en kvinde, der er frustreret, fordi hendes mand ikke vil passe på sit helbred, sødt: “Skat, er du sikker på, at det er det, der er bedst for dig? Har du tænkt det igennem?” Hvis de konfronteres hermed, vil de sandsynligvis benægte at have kontrol og indikere, at de blot er bekymrede.\nDette er nogle af de utilsigtede måder, som folk kan være PA på. Som du kan se, skyldes de fleste, at folk har visse ønsker, men i stedet for at udtrykke dem direkte, bruger de indirekte kommunikation.\nDe ovenstående beskrivelser er ikke for at diagnosticere en anden person, men for at forstå dig selv. Problemet med at diagnosticere en anden person er, at vi ikke altid ved, hvad deres underliggende hensigt er. Og PA-adfærd har altid noget med hensigten at gøre: det er det indirekte udtryk for vrede. Så bare fordi nogen f.eks. udskyder noget, og det skaber frustration hos dig, betyder det ikke, at de passivt-aggressivt forsøger at skabe frustration hos dig – det kan være, at de bare udskyder noget. Med andre ord er det ikke virkningen på modtageren, der er afgørende for passiv-aggressiv adfærd, det er hensigten med adfærden, der er afgørende for den.\n7 regler og 8 metoder til at reagere på passiv-aggressive personer\nDen sværeste sociale konflikt involverer som regel passiv-aggressiv (PA) adfærd. Grunden til, at den er mere belastende end selv aggressiv adfærd, er, at den får modtageren til at tvivle på sig selv. Når nogen er aggressiv over for dig, er deres hensigt klar, og det er lettere at træffe en beslutning som f.eks. “Jeg er nødt til at holde mig væk fra denne person” eller “Jeg er nødt til at anmelde denne adfærd”. Formålet med passiv-aggressiv adfærd er imidlertid, at aggressoren undgår ansvar for sine handlinger. PA-adfærd kan nemt benægtes eller skylden kan flyttes over på andre: “Jeg mente det ikke sådan, som du opfattede det” eller “Du er for følsom” eller “Du prøver bare at få mig i problemer.”\nDet betyder, at PA-adfærd ikke kan behandles på samme måde, som man kan håndtere aggressiv adfærd. Når du håndterer PA-personer, skal du være opmærksom på det underliggende formål med adfærden, så du kan reagere på en måde, der forhindrer dem i at få succes med deres dagsorden. Jo mindre sandsynlighed de har for at nå deres mål, jo mere sandsynligt er det, at du vil se en reduktion i deres adfærd. Læs mere…\n1) Valg. Først skal du erkende, at PA-adfærd er dit valg. Bare fordi det er sådan, du altid har opført dig, betyder det ikke, at du er nødt til at fortsætte. Ved at se på din kommunikation og konsekvenserne kan du afgøre, om der er tale om PA-adfærd. Hvis PA-adfærd er årsag til problemer eller en forværring af dine relationer, kan du vælge at lære en mere direkte kommunikationsmetode.\n2) Lær kommunikationsfærdigheder. Du ønsker først og fremmest at lære at kommunikere direkte, når du er vred, frustreret eller bitter og har brug for at løse et interpersonelt problem. Der er masser af muligheder for at lære disse færdigheder, herunder bøger, seminarer/klasser eller endda individuel terapi. Excel At Life indeholder nogle artikler om konfliktløsning, der kan hjælpe dig i gang.\n3) Øvelser. Bestem nogle situationer, hvor du typisk er PA. Brug derefter det, du har lært om kommunikation, til at udvikle nogle måder at handle på, som er mere direkte og assertive. Du kan måske endda skrive eksempler på reaktioner ned, så du er mere tilbøjelig til at huske dem. Det er nemmest at starte med situationer, der forekommer ofte, fordi du kan forberede dig på forhånd og øve dig (i dit hoved eller foran et spejl), før de opstår. Ved at øve de almindelige situationer vil du blive bedre forberedt på de mindre almindelige situationer.\n4) Lad andre vide det. Fortæl dine nære venner og familie, at du erkender, at du kan være PA, og at du forsøger at arbejde på det. Det er dog et stærkt adfærdsmønster, og du er ikke altid klar over det. De kan være behjælpelige ved forsigtigt at fortælle dig, når din adfærd er sårende. Dette trin kan være særligt vanskeligt, fordi PA-personer ikke bryder sig om at få at vide, når de sårer nogen. Det er dog vigtigt for din bedring fra denne adfærd at tage ansvar for den.\n5) Giv ikke op! Det kræver en indsats at ændre adfærd. Et af de mere vanskelige aspekter er, at andre mennesker måske stadig reagerer på dig, som om du er PA. Hvis en sarkastisk person f.eks. forsøger at være oprigtig, kan vedkommende stadig blive beskyldt for at være sarkastisk. Eller hvis en kontrollerende person udtrykker en følelse uden en forventning om at forsøge at kontrollere, kan det udtryk stadig blive opfattet af andre som forsøg på at kontrollere. Erkend, at selv når du gør en indsats, kan der gå et stykke tid, før du kan se resultaterne af forbedrede relationer.\nEt kig på de ni nye NBA-trænere, der forsøger at navigere i ukendt farvand\nSådan sliber du træmejsler


REKRUTTERING OG UDVÆLGELSE JOB- OG KRAVPROFIL JOB- OG KRAVPROFIL KONTORCHEF LEDELSE OG ORGANISATION HR OG KOMMUNIKATION BØRN OG UNGE AARHUS KOMMUNE - PDF Gratis download\nDownload "REKRUTTERING OG UDVÆLGELSE JOB- OG KRAVPROFIL JOB- OG KRAVPROFIL KONTORCHEF LEDELSE OG ORGANISATION HR OG KOMMUNIKATION BØRN OG UNGE AARHUS KOMMUNE"\n1 REKRUTTERING OG UDVÆLGELSE JOB- OG KRAVPROFIL JOB- OG KRAVPROFIL KONTORCHEF LEDELSE OG ORGANISATION HR OG KOMMUNIKATION BØRN OG UNGE AARHUS KOMMUNE\n2 BØRN OG UNGE SØGER EN STRATEGISK HANDLENDE KONTORCHEF MED STÆRKE RELATIONELLE KOMPETENCER TIL FORVALTNINGSENHEDEN FOR HR OG KOMMUNIKATION Vi søger en kontorchef til kontoret Ledelse og Organisation, der er del af lederteamet i forvaltningsenheden for HR og Kommunikation (HRK). Som medlem af lederteamet arbejder du tæt sammen med medarbejdere, ledelseslinjen i Børn og Unge samt de faglige organisationer omkring udvikling af god ledelse og attraktive arbejdspladser i hele organisationen. Derudover bidrager du i det tværgående samarbejde med de øvrige magistratsafdelinger til udvikling af HR i Aarhus Kommune. Forvaltningen har fokus på udvikling af øget, tværfagligt samspil og strategisk helhedsorienteret tænkning i samspil med ledelseslinjen både opad og udad, og spiller en central rolle i Børn og Unges ambitioner om at bygge stadig stærkere fællesskaber. ORGANISATION I Børn og Unge er vi cirka ansatte og vi er dermed den største magistratsafdeling i Aarhus Kommune. Vi er organiseret i fire forvaltningsenheder og to stabe, og du vil som kontorchef referere til forvaltningschefen for HR og Kommunikation og indgå i et lederteam på fire personer. HRK samler de opgaver, der handler om udvikling og drift vedr. HR, kommunikation, personale, ledelse og organisation herunder også understøttelse af arbejdsmiljøledelse og MED-systemet. Vi er opdelt i tre kontorer: Personale, Kommunikation samt Ledelse og Organisation. Vores vision for vores arbejde er, at Vi udvikler og inspirerer til god ledelse og vores mission er Vi understøtter den fortsatte udvikling af attraktive arbejdspladser med høj social kapital. Organisationen har hen over efteråret arbejdet med at udvikle sin strategi for bl.a. HR- og kommunikationsområdet. Den nye Strategi for Attraktive og Bæredygtige arbejdspladser er i øjeblikket i høring i MED-systemet og erstatter fire tidligere stratgier for hhv. Personale, Ledelse, Kommunikation og Organisering. Strategiarbejdet er en del af Børn og Unges ambitioner om at bygge stadigt stærkere fællesskaber, der understøtter en organisation, som skaber rammer for børns læring og udvikling gennem medarbejdere, der stræber mod det excellente, har respekt for faglig viden, ser barnet i et 0-18-års-perspektiv og hvor lederen er rollemodel. >>Mere om Stærkere fællesskaber >>Hent Børne- og ungepolitikken >>Læs mere om strategiarbejdet: aarhus.dk/mbustrategier 2\n3 Forvaltningen for HR og Kommunikation har samlet godt 50 ansatte. I Ledelse og Organisation er der 22 medarbejdere, der er samarbejdspartnere og rådgivere for ledere på alle niveauer i Børn og Unge ift. HR og arbejdsmiljø. Læs mere om forvaltningen og dens opgaver på aarhus.dk. Kontoret sikrer grundlaget for, at ledere i Børn og Unge så effektivt og kvalificeret som muligt kan udøve god ledelse på HR- og arbejdsmiljøområdet. Af konkrete opgaver kan nævnes: - Understøtte lokale og strategiske indsatser ift. at nedbringe sygefravær - Projektledelse af organisationens trivselsundersøgelse og det strategiske arbejde med APV - Arbejdsmiljøcertificering og den løbende udvikling af den organisatoriske understøttelse af arbejdsmiljøgrupper og MED-system - Rådgivning og sagsbehandling i relation til Hoved-MED udvalgets (HMU) arbejde - Indsatser ift. ledelsesudvikling med fokus på udvikling af praksisnær og datainformeret ledelse i et 0-18-års-perspektiv. Dette sker i programmet LOKE (Ledelse, Organisation, Kommunikation, Effekt) - Indtægtsdækket virksomhed i form af HR-konsulentbistand ift. konkrete HR-opgaver herunder: trivselsfremme, udvikling af samarbejde, organisationsudvikling samt understøttelse af rekruttering og udvælgelse af ledere Du kan læse mere om Aarhus Kommune, Børn og Unge, forvaltningsenheden HR og Kommunikation samt arbejdet med social kapital og stærkere fællesskaber på aarhus.dk/bu. ANSVARSOMRÅDER SOM KONTORCHEF I forvaltningsenhedens lederteam Som del af lederteamet i HRK bidrager du til at udvikle en langsigtet strategi for understøttelse af god ledelse og attraktive arbejdspladser i hele Børn og Unge. Du engagerer dig og tager ansvar på tværs af forvaltningen og bidrager til at opstille klare, fælles mål og udvikle den relationelle koordinering i forvaltningsenheden. Du har tillid til dine medarbejdere og har et stadigt fokus på resultatskabelse. Du bidrager til, at der skabes yderligere synergi og tættere samspil mellem de tre kontorer i forvaltningsenheden samt i relationer og netværk på tværs af Børn og Unge. I eget kontor Som kontorchef er du ansvarlig for at opstille klare mål og rammer for medarbejdernes arbejde og for kontorets bidrag i organisationen. Du evner både at uddelegere og følge op i den daglige ledelse, ligesom du sikrer, at medarbejderne har de nødvendige faglige og tværfaglige kompetencer til at understøtte organisationen i løsningen af Børn og Unges kerneopgave. Du tager ansvar for at udvikle et godt arbejdsmiljø, så medarbejderne oplever, at deres arbejdsplads er attraktiv og præget af tillid og retfærdighed. Samtidig sikrer du den strategiske udvikling og drift af kontorets ressortområder. SUCCESKRITERIER Det er afgørende, at du er i stand til at skabe resultater i en stor, kompleks organisation med respekt for det lokale råderum, herunder navnlig: - Du opstiller mål, rammer og retning for den strategiske udvikling og drift af dit ressortområde i samspil med forvaltningschefen, lederteamet, organisationens ledelseslinje og de faglige organisationer med en stærk organisationsforståelse - Du sikrer god sagsbehandling og politisk betjening. Du sikrer oversættelse fra en politisk og strategisk dagsorden til kontoret og fra kontorets faglige input til den strategiske dagsorden i tæt samspil med forvaltningschefen 3\n4 - Du fortsætter og videreudvikler det tætte samspil med ledelseslinjen herunder, at vi i endnu højere grad opleves som samarbejdspartnere i relation til forvaltningsenhedens samlede ansvarsområder - Du sikrer, at kontoret leverer service og rådgivning af høj kvalitet og er på forkant med kontorets faglige områder og til stadighed formår at se den enkelte sag i relation til den større sammenhæng - Du sikrer sparring på kontorets mest komplekse opgaver og sager, hvor både det faglige, det strategiske og det organisatoriske perspektiv sikres i sagsbehandlingen - Du bidrager til at skabe tydelige rammer og retning i en fleksibel hverdag og med god personaleledelse af kontorets medarbejdere med nærværende ledelse. Du holder fokus på et godt arbejdsmiljø med balance mellem krav og ressourcer - Du bidrager i understøttelsen af HMU og det strategiske arbejde med udvikling af social kapital og attraktive arbejdspladser i tæt samspil med forvaltningschef og kontorets medarbejdere I lederteamet i HRK - Du bidrager til etablering og udvikling af tæt samspil i HRKs lederteam. Det er afgørende, at lederteamet sammen skaber synergi og fælles retning for en sammenhængende organisatorisk udvikling af forvaltningsenhedens kerneopgave og ydelser i relation til Børn og Unges overordnede strategier for personale, kommunikation, ledelse samt organisation - Du sikrer en hensigtsmæssig rolle- og opgavefordeling i forvaltningsenhedens indsatser på tværs af de tre kontorer, i Børn og Unge og på tværs af Aarhus Kommune - Du bidrager til at forvaltningsenheden understøtter udviklingen af god og bæredygtig ledelse i Børn og Unge - Du bidrager til at udvikle stærkere fællesskaber i Børn og Unge og sikre attraktive arbejdspladser med et godt fysisk og psykisk arbejdsmiljø I samspil på tværs - Du tager medansvar for og bidrager til at udvikle sammenhæng på tværs af Fællesfunktionerne i Børn og Unge - Du bidrager i både det formaliserede og det uformelle samarbejde på tværs af Aarhus Kommune omkring udvikling af HR-initiativer - Du tager medansvar for, at der udvikles en stærk og motiverende samarbejdskultur med fokus på helheden på tværs af magistratsafdelingerne, så opgaveløsningen bliver mere effektiv på tværs af hele kommunen VI LÆGGER VÆGT PÅ, AT DU: Har en relevant uddannelsesmæssig baggrund, sandsynligvis på kandidatniveau Har ledelseserfaring herunder dokumenterede gode resultater med driftsansvar og personaleledelse af forskellige faggrupper Har erfaring med politisk betjening og indgående kendskab til sagsgange og processer i en stor, politisk ledet organisation Har erfaring med strategisk arbejde med udvikling af arbejdsmiljøledelse, understøttelse af MEDorganisationen samt ledelsesudvikling. Det er en fordel, hvis du ud over ovenstående også har forståelse for kompleksiteten i en stor organisation som Børn og Unge og forstår de mange forskellige fagligheder og kulturer i organisationen lige fra sundhedspleje, over dagtilbud og skoler til fritids- og ungdomsskoleområdet. 4\n5 SOM PERSON OG LEDER: Har du stærke analytiske evner, en god organisatorisk dømmekraft og politisk tæft Har du forståelse for spilleregler både i det formelle og uformelle samarbejde med ledelseslinje, MED-system og interesseorganisationer Er du en udpræget holdspiller med gode relationsskabende og kommunikative evner. Du lytter og skaber tillid Har du gennemslagskraft og drive, du inspirerer og skaber følgeskab Er du rodfæstet under pres Har du lyst til at bygge broer og mod til at gå nye veje Har du lyst og evner til at skabe ordentlige processer med reel inddragelse Du er meget velkommen til at kontakte forvaltningschef Helle Bach Lauridsen eller kontorchef for Kommunikation Henrik Vinther Olesen (se kontaktinformationer nederst i profilen) for en fortrolig og uforpligtende drøftelse vedrørende dine kvalifikationer og kompetencer i relation til kravene i stillingen. LØN OG ANSÆTTELSE Der er tale om en fast stilling på fuldtid. Løn aftales nærmere ud fra gældende chefklassificeringsaftale med mulighed for at forhandle yderligere ud fra dine kompetencer. Vi håber, at du kan tiltræde den 1. april ANSÆTTELSESPROCES Ansøgning og bilag skal sendes via aarhus.dk/job senest mandag den 13. februar klokken Onsdag den 15. februar udvælger vi kandidater til første samtalerunde, der afholdes mandag den 20. februar fra kl Der medvirker konsulent ved ansættelsen, og der vil blive brugt personlighedstest og mentale færdighedstest i forbindelse med ansættelsesprocessen. Test, testinterview og referencer vil foregå enten tirsdag den 21. februar eller onsdag den 22. februar efter aftale og har en varighed af sammenlagt 2-3 timer. Anden samtalerunde afholdes fredag den 24. februar fra kl KONTAKT: Vil du vide mere om stillingen, er du velkommen til at kontakte Forvaltningschef Helle Bach Lauridsen tlf.: mail: Kontorchef Kommunikation Henrik Vinther Olesen tlf: mail 5


Shopify – Conceptual.dk – Køb et færdigt koncept\nHvem er Shopify for?\nShopify er en af de mest stabile platform med en oppetid på 99%. Platformen er simpelt bygget op og henvender sig til brugere, uden e-commerce erfaring. Shopify er den “nemme” måde at komme hurtigt i gang med dit projekt.\nI tema butikken har Shopify 8-10 stk frie temaer man kan vælge, og langt hen af vejen er det tilstrækkeligt til f.eks webshops med få produkter eller dropshipping. Ved større kataloger vil jeg klar anbefale man køber et tema med flere funktioner og med mulighed for sortering/filtrering af produkter.\nKort men godt, Shopify er for dig der ønsker:\nEn stabil webshop\nShopify Payment / Kræver ikke indløsningsaftale\nJeg kan tilbyde opsætning af en Shopify shop, hvad enten det skal være en simpel shop eller en mere avanceret shop kan jeg være behjælpelig. Jeg har arbejde i Shopify siden 2011, hvor jeg startede min egen lille webshop. Jeg har sidenhen bygget webshops både som freelance og senest været E-Commerce manager for Dandrone.dk / Dandrone.fr.\nDet jeg tilbyder som Shopify Partner er:\nTema opsætning (betalte eller frie temaer)\nOprettelse af produkter / Kollektioner\nBanner opsætning (grafisk design indgår ikke)\nBetalingsgateway / NETS / Shopify Payment\nFragt/Levering/Integration med Shipmondo\nFacebook / Instagram opsætning\nGoogle Merchant Center / Search Console / Analytics\nLevering / Fragt / Shipmondo\n5 x Produkter inkl. billeder i (1024×1024)\n2 x Kollektioner\nShopify Basic +